ᱴᱤᱠᱟᱢᱜᱚᱲ

ᱴᱤᱠᱟᱢᱜᱚᱲ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱴᱤᱠᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱛᱚᱦᱥᱤᱞ ᱠᱟᱱᱟ ᱾ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱴᱤᱠᱟᱢᱜᱚᱲ ᱨᱮᱱᱟᱜ ᱢᱟᱲᱟᱝ ᱟᱜ ᱧᱩᱛᱩᱢ ᱫᱚ ᱴᱤᱦᱨᱤ (ᱭᱥᱱᱤ, ᱢᱤᱫ ᱛᱨᱤᱵᱷᱩᱡᱽ) ᱛᱟᱦᱮᱸ ᱠᱟᱱᱟ ᱚᱠᱚᱨᱮ ᱯᱮᱭᱟ ᱦᱮᱢᱞᱮᱴ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱢᱤᱫ ᱢᱚᱴᱟ ᱯᱮ ᱠᱳᱬ ᱛᱟᱦᱮᱸ ᱠᱟᱱᱟ ᱾ ᱴᱤᱠᱟᱢᱜᱚᱲ ᱥᱚᱦᱚᱨ ᱨᱮ ᱱᱤᱛᱚᱜ ᱦᱚᱸ 'ᱢᱟᱨᱮ ᱴᱤᱦᱨᱤ' (ᱯᱩᱨᱟᱱᱤ ᱴᱤᱦᱨᱤ) ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱑᱙᱔᱗ ᱨᱮ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱢᱟᱲᱟᱝ, ᱴᱤᱠᱟᱢᱜᱚᱲ, ᱢᱟᱲᱟᱝ ᱴᱤᱦᱨᱤ ᱠᱚ ᱢᱮᱛᱟᱜᱼᱟ  ᱛᱟᱦᱮᱸᱫ, ᱚᱨᱪᱷᱟ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱚᱠᱟ ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱵᱩᱱᱫᱮᱞᱤ ᱢᱩᱬ ᱨᱩᱫᱽᱨᱚ ᱯᱨᱚᱛᱟᱯ ᱥᱤᱝ ᱤᱫᱤ ᱛᱮ ᱴᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ, ᱚᱨᱥᱟ ᱠᱷᱚᱱ ᱢᱟᱲᱟᱝ ᱨᱟᱡᱟ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱑᱗᱘᱓ ᱨᱮ ᱯᱚᱱᱚᱛ ᱨᱮᱱᱟᱜ ᱴᱤᱦᱨᱤ ᱠᱷᱚᱱ ᱔᱐ ᱢᱤᱞ (᱖᱔ ᱠᱤᱞᱚᱢᱤᱴᱚᱨ) ᱮᱛᱚᱢ ᱨᱮ ᱴᱤᱦᱨᱤ ᱨᱮ ᱵᱚᱫᱚᱞ ᱥᱚᱫᱚᱞ ᱞᱮᱫᱼᱟ ᱛᱟᱦᱮᱸᱫ, ᱱᱚᱣᱟ ᱴᱤᱠᱟᱢᱜᱚᱲ ᱨᱮ ᱠᱤᱞᱟ ᱨᱮᱱᱟᱜ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱴᱤᱠᱟᱢᱜᱚᱲ ᱨᱤᱱ ᱦᱚᱲ ᱮᱞ ᱗᱙,᱑᱐᱖ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱚᱱᱰᱮ ᱠᱷᱚᱱ ᱔᱑,᱓᱙᱙ ᱠᱚᱲᱟ ᱟᱨ ᱓᱗,᱗᱐᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱨᱮ ᱦᱚᱲ ᱮᱞ ᱙,᱓᱗᱖ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱔.᱙% ᱢᱮᱱᱟᱜᱼᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱗᱙.᱒% ᱟᱨ ᱗᱐.᱓% ᱛᱤᱨᱞᱟᱹ ᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾ ᱴᱤᱠᱟᱢᱜᱚᱲ ᱨᱮᱱᱟᱜ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱕.᱐% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱙᱐.᱐% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱙.᱖% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱑,᱗᱗᱙ ᱟᱨ ᱟᱹᱫᱤᱵᱟᱹᱥᱤ ᱑,᱔᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱴᱤᱠᱟᱢᱜᱚᱲ ᱨᱮ ᱒᱐᱑᱑ ᱨᱮ ᱑᱔᱕᱘᱗ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ
 ᱢᱟᱨᱥᱟᱞ ᱟᱨ ᱦᱟᱢᱟᱞ ᱜᱟᱹᱰᱤ ᱥᱟᱶᱛᱮ ᱴᱤᱠᱟᱢᱜᱚᱲ ᱥᱚᱦᱚᱨ ᱨᱮᱱᱟᱜ ᱥᱚᱲᱚᱠ ᱨᱮ ᱒᱐,᱐᱐᱐ ᱜᱟᱹᱰᱤ ᱥᱮᱱᱚᱜ ᱠᱟᱱᱟ ᱾
 ᱯᱚᱱᱚᱛ ᱨᱮ ᱜᱚᱴᱟ ᱴᱷᱟᱶ ᱞᱟᱹᱜᱤᱫ ᱛᱮ ᱵᱟᱥ ᱫᱤᱱᱟᱹᱢ ᱦᱤᱞᱚᱜ ᱥᱮᱵᱟ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱴᱤᱠᱟᱢᱜᱚᱲ ᱞᱮᱠᱟᱛᱮ ᱥᱮᱱᱚᱜ ᱟᱜ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ-᱑᱒ᱮ, ᱯᱚᱱᱚᱛ ᱨᱟᱡᱽᱰᱟᱦᱟᱨ-᱓᱗, ᱯᱚᱱᱚᱛ ᱨᱟᱡᱽᱰᱟᱦᱟᱨ-᱑᱐ ᱾
 ᱱᱟᱶᱟ ᱫᱤᱞᱞᱤ, ᱞᱟᱞᱤᱛᱯᱩᱨ, ᱱᱟᱜᱽᱯᱩᱨ, ᱠᱟᱱᱯᱩᱨ, ᱤᱱᱫᱚᱨ, ᱵᱷᱚᱯᱟᱲ, ᱡᱷᱟᱸᱥᱤ, ᱜᱣᱟᱞᱤᱭᱚᱨ, ᱡᱟᱵᱟᱞᱯᱩᱨ ᱞᱟᱹᱜᱤᱫ ᱛᱮ ᱰᱨ. ᱥᱭᱟᱢᱟ ᱯᱨᱚᱥᱟᱫᱽ ᱢᱩᱠᱷᱟᱨᱡᱤ ᱵᱟᱥ ᱥᱴᱮᱸᱰ ᱫᱤᱱᱟᱹᱢ ᱦᱤᱞᱚᱜ ᱥᱮᱵᱟ ᱦᱚᱸ ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱨᱮᱞ ᱰᱟᱦᱟᱨ
ᱴᱤᱠᱟᱢᱜᱚᱲ ᱫᱷᱟᱵᱤᱡ ᱨᱮᱞᱣᱮ ᱞᱟᱭᱤᱱ ᱛᱮᱭᱟᱨ ᱒᱐᱑᱒ ᱨᱮ ᱯᱩᱨᱟᱹᱣ ᱦᱩᱭ ᱮᱱᱟ ᱾ ᱒᱖ ᱟᱯᱨᱤᱞ ᱒᱐᱑᱓ ᱨᱮ ᱨᱮᱞᱣᱮ ᱥᱮᱵᱟ ᱠᱷᱚᱱ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱞᱟᱞᱤᱛᱯᱩᱨ (ᱩᱛᱚᱨ ᱯᱨᱚᱫᱮᱥ) ᱠᱷᱚᱱ ᱴᱤᱠᱟᱢᱜᱚᱲ ᱫᱷᱟᱵᱤᱡ ᱨᱮᱞ ᱥᱮᱵᱟ ᱮᱦᱚᱵ ᱟᱠᱟᱱᱟ ᱟᱨ ᱞᱟᱞᱤᱛᱯᱩᱨ - ᱥᱤᱝᱨᱚᱞᱤ ᱨᱮᱞ ᱯᱨᱚᱡᱮᱠᱴ ᱞᱮᱠᱟᱛᱮ ᱮᱦᱚᱵ ᱟᱠᱟᱱᱟ ᱾ ᱵᱟᱨᱭᱟ ᱥᱴᱮᱥᱚᱱ ᱛᱟᱞᱟ ᱥᱮᱱᱚᱜ ᱠᱚ ᱯᱩᱭᱞᱩ ᱴᱨᱮᱱ ᱴᱤᱠᱟᱢᱜᱚᱲ-ᱡᱷᱟᱸᱥᱤ (ᱩᱛᱚᱨ ᱯᱨᱚᱫᱮᱥ) ᱥᱮᱱᱚᱜ ᱟᱜ ᱴᱨᱮᱱ ᱛᱟᱦᱮᱸ ᱠᱟᱱᱟ ᱾ ᱒᱐᱑᱒-᱑᱔ ᱨᱮᱱᱟᱜ ᱨᱮᱞ ᱵᱟᱡᱟᱛ (budget) ᱨᱮ ᱵᱟᱨᱭᱟ ᱥᱴᱮᱥᱚᱱ ᱛᱟᱞᱟ ᱴᱨᱮᱱ ᱠᱞᱤᱨᱟᱱᱥ (Clearance) ᱮᱢ ᱞᱮᱫᱼᱟ ᱛᱟᱦᱮᱸᱫ ᱾ ᱴᱤᱠᱟᱢᱜᱚᱲ ᱟᱨ ᱞᱟᱞᱤᱛᱯᱩᱨ ᱨᱮᱞ ᱰᱟᱦᱟᱨ ᱛᱟᱞᱟ ᱨᱮ ᱨᱮᱞᱣᱮ ᱞᱟᱭᱤᱱ ᱕᱒ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱾ ᱞᱟᱞᱤᱛᱯᱩᱨ ᱥᱴᱮᱥᱚᱱ ᱨᱮ ᱛᱟᱞᱢᱟ ᱢᱚᱱᱛᱨᱤ ᱯᱨᱟᱫᱤᱯ ᱡᱮᱭᱱ ᱫᱚ ᱴᱨᱮᱱ ᱦᱟᱹᱨᱭᱟᱹᱨ ᱡᱷᱟᱱᱰᱟ ᱫᱮᱠᱷᱟᱣ ᱠᱮᱫᱼᱟ ᱾

ᱩᱰᱟᱹᱱ ᱰᱟᱦᱟᱨ
ᱠᱷᱚᱡᱩᱨᱟᱦᱚ ᱥᱩᱨ ᱨᱮᱱᱟᱜ (᱑᱒᱕ ᱠᱤᱞᱚᱢᱤᱴᱚᱨ) ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱚᱠᱟ ᱠᱷᱚᱱ ᱫᱤᱞᱞᱤ ᱟᱨ ᱟᱜᱽᱨᱟ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱜ ᱪᱟᱪᱞᱟᱣ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱵᱩᱱᱫᱮᱞᱠᱷᱚᱸᱰ ᱨᱮ ᱥᱚᱦᱚᱨ ᱠᱚ